जिल्लाको पूर्वी क्षेत्रमा रहेका साना किसानले प्रतिपरिवार दुई माउदेखि पाँच/छ माउ उन्नत गाई पालेर दूध बिक्री गरिरहेका छन् भने यो वर्षमात्र धेरै किसानले व्यावसायिक रूपमा गाई फार्म सञ्चालन गरेर दूध उत्पादन गर्न थालेका छन् । जिल्लास्थित दुग्ध सहकारी सङ्घमा १२० वटा दुग्ध सहकारी संस्था आबद्ध छन् । सङ्घका अध्यक्ष हेम कट्टेलले बारम्बार हुने मिल्क होलिडे, बन्द हडताललगायतका समस्या झेल्नुभन्दा जिल्लामै पाउडर प्लान्ट स्थापना गर्नुपर्नेमा जोड दिनुभयो । पाउडर प्लान्ट भए किसानले यस्ता समस्या भोग्नु नपर्ने र किसानको आम्दानीसमेत बढ्ने उहाँले बताउनुभयो ।
